EDIŢIE SPECIALĂ. Cea mai importantă sărbătoare a Creştinătăţii se vede şi se aude la Observator Antena 1: transmisiuni LIVE de la Ierusalim, Bucureşti, Iaşi şi Constanţa
Cea mai importantă sărbătoare a lumii creştine se vede la Observator Antena 1. Echipele Observator aduc emoţia Învierii din cel mai sfânt loc de pe Pământ, Mormântul de la Ierusalim, până în inima României, cu transmisiuni speciale din Capitală, de la Iași şi de la malul mării, într-o ediţie specială de Paşte, prezentată de Andreea Milea şi Bogdan Alecsandru, sâmbătă, de la 23:45, pe Antena 1.
În noaptea de Înviere, echipele Observator vor relata de la momentele solemne de la Ierusalim, Bucureşti, Iaşi şi Constanţa. Mădălina Iacob, Bianca Iacob, Clara Mihociu şi Cristina Niţă vor aduce imagini şi informaţii LIVE din Israel, respectiv de la Mânăstirea Radu Vodă (Bucureşti), Catedrala Metropolitană din Iaşi şi Catedrala Arhiepiscopală din Constanţa. Anul acesta, în Portul Tomis, Arhiepiscopul Teodosie va aduce lumina sfântă de pe mare, apoi va oficia slujba de Înviere.
„Să fim împreună în cea mai importantă noapte a creştinătăţii este, cu adevărat, o bucurie. Suntem cu toţii martorii unui miracol, cu emoţiile unui nou început pe care ne propunem să îl trăim şi mai intens, de fiecare dată. În Noaptea de înviere, împreună cu colegul meu Bogdan Alecsandru si teologul Marius Ciulu, adunăm fericirea unei ţări întregi şi o împartăşim cu voi. Totul, în speranţa că vom rămâne la fel de buni, sinceri şi darnici tot anul” – Andreea Milea
„Sunt încântat că voi putea primi vestea Învierii lui Iisus alături de milioane de telespectatori din toată țara. Cu toții suntem în așteptarea momentului suprem al creștinismului, punctul culminant al Faptelor, pentru cine alege să trăiască acest eveniment sub puterea credinței și nu a marketingului în care se vinde orice, oricum. De Sfintele Paști se primește Lumina Învierii, iar alături de colega mea Andreea Milea și invitatul nostru, teologul Marius Ciulu, un reputat cercetător al domeniului acesta atât de profund, vom primi vestea cea bună și o vom transmite mai departe prin grai și imagini din unele dintre cele mai frumoase edificii ortodoxe din țară. Vă așteptăm să stăm la aceeași masă și să împărțim aceeași bucurie!” - Bogdan Alecsandru
„Vă aducem emoţia Învierii din cel mai sfânt loc de pe Pământ. Când lumina se va pogorî în Sfântul Mormânt în Sâmbăta Mare, vom fi cu toţii martori la miracol. Cred cu tărie că Sâmbăta Învierii se simte cel mai intens din Ţara Sfântă şi sper că şi dumneavoastră vă veţi bucura cu noi de aceste momente speciale. Lumina vine în primul rând din sufletele noastre, Lumina e în noi, lumina e în oameni” - Mădălina Iacob, trimis special la Ierusalim
„Sunt unele locuri pe care le alegem, alte locuri ne aleg pe noi. Mânăstirea Radu Vodă m-a ales pe mine şi anul acesta. Voi fi acolo în noaptea de Înviere ca să spunem împreună cele mai puternice cuvinte - Hristos a Înviat. Şi cred că nu e întâmplător. E locul în care am simţit că sunt la biserica din satul bunicului meu, unde în miez de noapte, Hristos a Înviat, rostit în cor are altă putere şi semnificaţie. Credinţa ne leagă unii de alţii, ne aduce mai aproape de Dumnezeu. E noaptea în care ne bucurăm că trăim minunea Învierii - aşa cum a zis Iisus Hristos - “Bucuraţi-vă! Nu vă temeţi, sunt cu voi” - Bianca Iacob, reporter special Observator
Imaginile şi momentele solemne ale slujbelor de Înviere de la Ierusalim, Bucureşti, Iaşi şi Constanţa vor putea fi urmărite în jurnalele Observator, Antena 1, dar și online, pe observatornews.ro și Facebook Observator https://www.facebook.com/ObservatorAntena1.